## Arvamus Eesti Kalastajate Seltsi Vabatahtliku Kalakaitse poolt Vääna jõe Naage piirkonda planeeritava lõheliste koelmuala kohta

Eesti Kalastajate Seltsi Vabatahtlik Kalakaitse, keda esindas Rait Kikkamägi, pöördus minu poole arvamuse saamiseks võimalike tööde kohta Vääna jõel. Vääna jõe alamjooksu Naage külaga piirnevas jõelõigus (planeeritud parendustööde täpne asukoht 59.410814, 24.362921) planeerivad vabatahtlikud kalakaitsjad lisada jõkke umbes 15 tonni lõheliste koelmualaks sobiva fraktsiooniga kruusa, et parendada kõnealuse jõe lõheliste taastootmispotentsiaali.

Käisin 29.08.23 koelmualaks planeeritava jõelõiguga kohapeal tutvumas. Kuulates ära Eesti Kalastajate Seltsi Vabatahtliku Kalakaitse esindaja Rait Kikkamägi selgitused (loodava koelmuala asupaik, tööde läbiviimise metoodika) olen arvamusel, et sobiva fraktsiooniga kruusa lisamine kõnealusesse piirkonda aitab kindlasti parendada Vääna jõe lõhilaste (forell, lõhi) ja tõenäoliselt ka jõesilmu taastootmispotentsiaali.

Ihtüoloogi seisukohalt pean lisama, et vaatamata suhteliselt tagasihoidlikule tööde mahule ning sellest tingitud vähesele häiringule, oleks planeeritavad tööd kindlasti mõistlik enne lõhilaste kudeperioodi algust läbi viia (soovitavalt varem kui 15.09.2023, kuid kindlasti mitte hiljem kui 31.09.2023).

Imre Taal

TÜ Eesti mereinstituut

ihtüoloogia ja kalanduse teadur (PhD)

30.08.2023

(allkirjastatud digitaalselt)